b"\n_START_ARTICLE_\nLucr\xc3\xa8cia (Roma)\n_START_SECTION_\nRepresentacions\n_START_PARAGRAPH_\nLa violaci\xc3\xb3 i su\xc3\xafcidi de Lucr\xc3\xa8cia pel malvat Sext Tarquini han estat objecte de m\xc3\xbaltiples representacions en les arts gr\xc3\xa0fiques, incloent-hi obres de Tici\xc3\xa0, Rembrandt, D\xc3\xbcrer, Rafael, o Botticelli._NEWLINE_En la poesia, la hist\xc3\xb2ria de Lucr\xc3\xa8cia \xc3\xa9s narrada en el poema de Geoffrey Chaucer The Legend of Good Women (1380). William Shakespeare tamb\xc3\xa9 public\xc3\xa0 un poema el 1594 titulat La violaci\xc3\xb3 de Lucr\xc3\xa8cia, i menciona el personatge a Titus Andr\xc3\xb2nic._NEWLINE_Sant Agust\xc3\xad utilitz\xc3\xa0 la figura de Lucr\xc3\xa8cia en La ciutat de D\xc3\xa9u per a defensar l'honor de les dones cristianes que havien estat violades en el saqueig de Roma i no havien com\xc3\xa8s su\xc3\xafcidi. I en la Divina Com\xc3\xa8dia de Dant, Lucr\xc3\xa8cia apareix als llimbs entre els virtuosos que visqueren abans de Crist._NEWLINE_Benjamin Britten estren\xc3\xa0 el 1946 l'\xc3\xb2pera The Rape of Lucretia (La violaci\xc3\xb3 de Lucr\xc3\xa8cia)._NEWLINE_En teatre ha conegut diferents versions. Joan Ramis va escriure la seva Lucr\xc3\xa8cia el 1769. I Mag\xc3\xad Sunyer en public\xc3\xa0 una versi\xc3\xb3 actualitzada el 2006. En franc\xc3\xa8s destaca l'obra Lucr\xc3\xa8ce, de Jean Giraudoux (1953)."